पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ते मामले को देखते हुए राजभवन ने की घोषणा के बाद पूर्णिया विश्वविद्यालयों- महाविद्यालयों में 1 मई से छुट्टी हो गई है। बिहार राजभवन ने विश्वविद्यालयों में गर्मी की छुट्टी 1 मई से करने की अधिसूचना जारी कर दी है। राजभवन से इस आशय की अधिसूचना प्राप्त होने पर पूर्णिया विश्वविद्यालय के कुलपति प्रो. राजनाथ यादव के पहल पर कुलसचिव डा. आर.एन ओझा ने अधिसूचना निर्गत कर दी है। कुलपति प्रो. यादव ने छात्र-छात्राओं, शिक्षक व अभिभावकों से कोरोना से बचाव के केंद्र व राज्य सरकार के प्रयासों व निर्देश का पालन करने की सलाह दी है। वहीं जारी चिट्ठी में बताया कि विश्वविद्यालय में इस दौरान जो भी परीक्षा आयोजित होने वाली थी, इसको स्थगित कर दिया गया है। परीक्षा अब 1-15 जून तक होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn